**(НАЗИВ ПОСЛОДАВЦА) (предлог уговора)**

**Деловодни број: \_\_\_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_\_2020. године**

На основу члана 13. и члана 21. Закона о дуалном образовању (“Службени гласник РС” бр. 101/2017 и 6/2020) а у вези са реализацијом Правилника о плану и програму наставе и учења за стицање образовања у трогодишњем/четворогодишњем трајању у стручној школи за подручје рада \_\_\_\_\_\_\_\_\_ ("Сл. гласник РС – Просветни гласник", бр. \_\_\_\_\_\_) (у даљем тексту: **План и програм наставе и учења**), као и Уговора о дуалном образовању (број \_\_\_\_\_\_), закљученог између \_\_\_\_\_\_\_\_\_\_\_\_\_(назив Послодавца) и \_\_\_\_\_\_\_\_школе, у \_\_\_\_\_\_\_\_\_ (град) дана \_\_\_\_\_\_\_\_\_\_\_\_ године,

1. Привредно друштво/предузетник \_\_\_\_\_\_\_\_\_\_\_\_\_\_\_\_(назив Послодавца)**,** са седиштем у \_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_ бр. \_\_\_\_\_, Порески идентификациони број \_\_\_\_\_\_\_ , Матични број: \_\_\_\_\_\_\_\_\_\_\_\_\_, регистарски број Потврде о испуњености услова за извођење учења кроз рад \_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_ (у даљем тексту: „**Послодавац**“)

и

1. \_\_\_\_\_\_\_\_\_\_\_\_\_(име и презиме ученика), са пребивалиштем у \_\_\_\_\_\_\_\_\_, ул. \_\_\_\_\_\_\_\_\_\_ бр. \_\_\_\_, кога заступа \_\_\_\_\_\_\_\_\_\_ (име и презиме родитеља или другог законског заступника ученика), са пребивалиштем у \_\_\_\_\_\_\_\_\_\_, ул. \_\_\_\_\_\_\_\_\_\_\_\_\_ бр. \_\_\_\_\_ (у даљем тексту: „**Ученик**“) закључују

**УГОВОР О УЧЕЊУ КРОЗ РАД**

**Члан 1.**

Уговорне стране сагласно констатују:

* да је између школе (навести пун назив и идентификационе податке школе) и Послодавца закључен Уговор о дуалном образовању број \_\_\_\_\_\_\_\_\_\_ од дана \_\_\_\_\_\_\_\_;
* да послодавац у виду своје делатности обавља послове \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, за чије је обављање регистровано код Агенције за привредне регистре Републике Србије, која омогућава реализацију садржаја учења кроз рад прописане Планом и програмом наставе и учења;
* да послодавац испуњава услове за извођење учења кроз рад \_\_\_\_\_\_\_\_\_\_\_\_\_\_\_ (навести датум издавања и регистарски број Потврде о испуњености услова за извођење учења кроз рад);
* да је ученик уписан у Средњу стручну школу „\_\_\_\_\_\_\_\_\_\_\_“ у \_\_\_\_\_\_\_, са седиштем на адреси \_\_\_\_\_\_\_\_\_\_\_\_\_ бр. \_\_\_\_, Порески идентификациони број \_\_\_\_\_\_\_ , Матични број: \_\_\_\_\_\_\_\_\_\_\_\_\_ и опредељен за образовни профил \_\_\_\_\_\_\_\_\_\_ у трогодишњем/четворогодишњем трајању.

**Члан 2.**

Предмет овог Уговора је уређење међусобних односа, права и обавеза Послодавца и Ученика.

**Члан 3.**

Учење кроз рад код Послодавца је обавезни сегмент у току школовања ученика за образовни профил \_\_\_\_\_\_\_\_\_\_ у складу са стандардом квалификације и Планом и програмом наставе и учења, па се ученик обавезује на учење кроз рад код Послодавца на начин предвиђен овим Уговором.

**Члан 4.**

Послодавац и Ученик закључују овај уговор за реализацију садржаја учења кроз рад у складу са Планомом и програмом наставе и учења, почев од \_\_\_\_\_\_\_\_.2020. године.

Ученик може закључити уговор о учењу кроз рад са више послодаваца са којима је школа закључила уговор о дуалном образовању, уколико је то неопходно ради реализације плана и програма наставе и учења.

**Члан 5.**

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) у временском периоду \_\_\_\_\_\_\_\_\_\_\_\_\_\_ усклађеним са планом реализације учења кроз рад.

**(**–**Уколико се учење кроз рад спроводи *у просторијама седишта* послодавца навести**:

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) на адреси **седишта** Послодавца.

– **Уколико се учење кроз рад не спроводи у просторијама седишта послодавца већ *у огранку*, навести**:

Учење кроз рад ће се реализовати у пословним просторијама „\_\_\_\_\_\_\_\_\_\_\_“(назив Послодавца) на адреси **огранка** \_\_\_\_\_\_\_\_\_\_\_\_\_\_\_ (навести адресу огранка) Послодавца чије је седиште у \_\_\_\_\_\_\_\_\_\_\_\_\_\_\_. **)**

**Члан 6.**

„Учење кроз рад, у складу са Планом и програмом, реализује се на \_\_\_\_\_\_\_\_\_ (српском/мањинском\*) језику.

Послодавац се обавезује да учење кроз рад из става 1. овог члана организује на \_\_\_\_\_\_\_\_\_\_ језику.“

**Члан 7.**

Учење кроз рад ће се изводити у складу са Планом реализације учења кроз рад, који садржи опис активности, место и динамику извођења учења кроз рад, а који је направљен у сарадњи Школе и Послодавца.

План и програм реализације учења кроз рад је саставни део овог уговора.

**Члан 8.**

Послодавац се обавезује да:

* организује и реализује учење кроз рад у складу са Планом и програмом наставе и учења;
* омогући Ученику стицање и развијање компетенција у складу са стандардом квалификације и Планом и програмом наставе и учења;
* омогући Ученику извођење учења кроз рад у периоду од 08:00 до 20:00 часова, најдуже 6 (словима: шест) сати дневно, односно 30 (словима: тридесет) сати недељно;
* упозна Ученика са одредбама свих општих аката који постоје код Послодавца, а којих је Ученик дужан да се придржава током обављања учења кроз рад, као и са последицама евентуалног непоштовања или кршења истих;
* примењује све опште и посебне прописе из области безбедности и заштите на раду, а нарочито прописе којим се уређују безбедност и заштита деце и омладине на раду;
* обезбеди обуку Ученика из области безбедности и здравља на раду, како у теоријском, тако и у практичном делу, пре отпочињања учења кроз рад;
* обезбеди Ученику лиценцираног инструктора који се непосредно стара да се током учења кроз рад реализују садржаји прописани Планом и програмом наставе и учења и одговоран је за стицање компетенција Ученика прописаних стандардом квалификације;
* обезбеди Ученику:
  + средства и опрему за личну заштиту на раду;
  + накнаду стварних трошкова превоза од школе до места извођења учења кроз рад и назад, највише у висини цене превозне карте у јавном саобраћају, уколико Послодавац није обезбедио споствени превоз, односно уколико није на други начин обезбеђен;
  + накнаду трошкова исхране у складу са општим актом Послодавца;
  + осигурање за случај повреде током учења кроз рад код Послодавца, уколико није на други начин обезбеђено;
  + накнаду за учење кроз рад по сваком сату проведеном на учењу кроз рад у нето висини од најмање 70% минималне цене рада током једног календарског месеца, која се исплаћује једном месечно најкасније до краја текућег месеца за претходни месец;
  + припадајуће доприносе у складу са важећим прописима;
  + да Ученика писменим путем обавести о забрани вршења злостављања, правима, обавезама и одговорностима страна у вези са забраном злостављања на раду и учењу кроз рад.

Уплата новчане надокнаде за учење кроз рад уплаћује се на текући рачун Ученика број\_\_\_\_\_\_\_\_ који се води код банке\_\_\_\_\_\_\_.

**Члан 9.**

Ученик се обавезује да:

* достави потврду надлежне установе да испуњава здравствене услове за образовни профил, која је саставни део овог уговора, или обави санитарни преглед, уколико послодавац не сноси трошкове;
* долази редовно, на време и проводи предвиђено време на учењу кроз рад код Послодавца у складу са планом реализације учења кроз рад;
* обавести инструктора уколико има неодложну потребу да напусти учење кроз рад;
* за време обављања учења кроз рад поштује дисциплину и правила понашања који се примењују код Послодавца, те да се придржава општих аката Послодавца.
* поштује сва упутства, а сваки задатак који му Инструктор повери обавља савесно;
* придржава се мера безбедности и здравља на раду и заштите од пожара, те да се служи заштитном опремом, уколико је иста предвиђена за рад на конкретном радном месту након обуке за примену мера безбедности и здравља на раду и заштити од пожара која је извршена пре отпочињања учења кроз рад, у складу са у складу са законом, подзаконским прописима, актом о процени ризика и другим актима послодавца из области безбедности и здравља на раду;
* да у предвиђеном року приложи доказ насталих стварних трошкова превоза од Школе до места извођења учења кроз рад и назад, у виду превозне карте у јавном саобраћају, уколико Послодавац није обезбедио сопствени превоз, односно ако није на други начин обезбеђен.

**Члан 10.**

Надзор над реализацијом учења кроз рад Ученика обавља \_\_\_\_\_\_\_\_\_\_\_\_\_\_ (име и презиме Инструктора) у својству **лиценцираног инструктора** у сарадњи са **координатором учења кроз рад** \_\_\_\_\_\_\_\_\_\_\_\_\_\_ (име и презиме координатора), запосленог у школи коју Ученик похађа.

У поступку вршења надзора из става 1. овог члана инструктор, одређен за надзор над реализацијом учења кроз рад, подноси Послодавцу месечне извештаје о успеху и раду Ученика.

**Члан 11.**

Послодавац задржава право да Ученику обезбеди посебну награду за обављање послова које обавља учењем кроз рад, као и повећани износ надокнаде у односу на основну надокнаду Ученика на коју остварује право овим Уговором, а сходно економској могућности Послодавца.

Ученик је одговоран за штету коју је током учења кроз рад намерно или грубом непажњом, сам или са другим запосленима, проузроковао Послодавцу.

Постојање штете, њену висину, околности под којима је настала, ко је штету проузроковао и начин надокнаде исте, утврђује Послодавац.

**Члан 12.**

Уговорне стране се обавезују да благовремено доставе другој уговорној страни информације о евентуалној или извесној спречености у вршењу обавеза утврђених Уговором насталом услед више силе.

У случају проглашења ванредног стања, или епидемије заразне болести, успоставиће се сарадња између уговорних страна за проналажење мера за ублажавање утицаја ванредних околности поводом реализације учења кроз рад, у складу са препорукама и инструкцијама надлежних органа.

**Члан 13.**

Уговорне стране могу споразумно раскинути Уговор.

Једнострани раскид Уговора од стране Послодавца могућ је услед повреде обавеза од стране Ученика из члана 9. овог Уговора, разлога предвиђених чланом 24. Закона о дуалном образовању, као и општих аката Послодавца.

О раскиду уговора Послодавац обавештава Привредну комору Србије сходно члану 26. став 3) Закона о дуалном образовању.

Једнострани раскид Уговора од стране Ученика, односно родитеља или другог законског заступника могућ је у случају неиспуњења обавеза од стране Послодавца предвиђених чланом 8. овог Уговора, као и разлога предвиђених чланом 25. Закона о дуалном образовању.

**Члан 14.**

Уговорне стране ће у свему поступати у складу са начелом савесности и поштења и неће злоупотребљавати своја права.

**Члан 15.**

На све што није уређено овим Уговором, сходно ће се примењивати одговарајуће одредбе **Закона о дуалном образовању, Закона о основама система образовања и васптиања, Закона о средњем образовању и васпитању** и **Закона о облигационим односима.**

**Члан 16.**

Уговорне стране ће све евентуалне спорове решавати мирним путем.

Уколико уговорне стране евентуалне спорове не буду могле да реше мирним путем, решавање истих ће се поверити надлежном суду.

**Члан 17.**

Овај Уговор је састављен у три истоветна примерка од чега свака уговорна страна задржава по један примерак, а трећи се доставља школи.

Предметни Уговор је израз слободне воље уговорних страна, сачињен без преваре, принуде и заблуде, па га као такав уговорне стране у знак пристанка сагласно потписују.

**За Послодавца**: **Ученик**:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

директор, \_\_\_\_\_\_\_\_\_\_\_\_ (име и презиме)

**Родитељ/законски заступник ученика:**

\_\_\_\_\_\_\_\_\_\_\_\_\_\_\_\_\_\_\_\_

**Достављено:**  (име и презиме)

1. Ученику \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(датум и потпис ученика);*
2. Послодавцу;
3. Школи.